Paul Theroux

**Paul Edward Theroux** (født 10. april 1941 i Medford i Massachusetts) er en amerikansk forfatter, kjent for reiseskildringer og romaner.

Han er særlig kjent for reiseskildringen *[[The Great Railway Bazaar]]* (1975), men også for en rekke skjønnlitterære verk, blant annet *[[The Mosquito Coast]]* (*Moskitokysten* på norsk) som er blitt filmatisert. For denne romanen fikk han i 1981 James Tait Black Memorial Prize. I flere år var Theroux bosatt i London i England. Blant forfattere han har oppgitt som inspirasjonskilder er Henry James, V.S. Naipaul, Graham Greene, Anthony Trollope og Joseph Conrad.

## Biografi
Theroux vokste opp i fødebyen Medford i Massachusetts. Foreldrene var katolikker; moren Anne (født Dittami) var av italiensk-amerikansk avstamning, mens faren Albert Eugene Theroux var fransk-kanadier. Som gutt var han speider. Etter å ha fullført utdanning ved University of Massachusetts i Amherst, gikk han inn i det amerikanske Peace Corps som engelsklærer i Malawi fra 1963 til 1965. Under oppholdet hjalp han en opposisjonspolitiker å flykte fra diktatoren Hastings Banda til Uganda, noe som førte til at han ble erklært som *[[persona non grata]]* og kastet ut av Malawi og av Fredskorpset. Han flyttet deretter til Uganda og Makerere University, hvor han også skrev for tidsskriftet ''Transition''.  

Ved Makerere startet også Theroux's 30 år lange vennskap med forfatteren V.S. Naipaul. I de påfølgende årene flyttet han en del rundt med familien, hustruen Anne Castle og deres etter hvert to barn, Marcel Theroux og Louis Theroux. Familien bodde i Singapore, Dorset i England og South London.

I 1993 ble han skilt fra Anne Castle. Siden 1995 har han vært gift med Sheila Donnelly. Per 2012 bodde han vekselvis på Hawaii og på Cape Cod i Massachusetts i USA. 

## Verker
### Romaner og novellesamlinger
* 1967: *Waldo*
* 1968: *Fong And The Indians*
* 1969: *Murder In Mount Holly*
* 1971: *Girls At Play*
* 1971: *Jungle Lovers*
* 1972: *Sinning With Annie* (novellesamling)
* 1973: *[[Saint Jack (roman)|Saint Jack]]* (roman)
* 1974: *The Black House*
* 1976: *The Family Arsenal*
* 1977: *The Consul's File* (novellesamling)
* 1978: *Picture Palace*
* 1980: *World's End And Other Stories* (novellesamling)
* 1981: *The Mosquito Coast* – filmatisert med tittelen *[[Moskitokysten (film)|Moskitokysten]]* (1986)
* 1982: *The London Embassy* (novellesamling)
* 1984: *Doctor Slaughter* – filmatisert med tittelen *[[Half Moon Street]]* (1986)
* 1986: *O-Zone* (roman)
* 1987: *The White Man's Burden* (roman)
* 1989: *My Secret History*
* 1990: *Chicago Loop* (roman)
* 1993: *Millroy the Magician*
* 1995: *The Greenest Island*
* 1996: *My Other Life*
* 1997: *Kowloon Tong* (roman)
* 2001: *Hotel Honolulu* (roman)
* 2001: *Nurse Wolf and Dr. Sacks* (roman)
* 2006: *Blinding Light* (roman)
* 2007: *The Elephanta Suite* (tre kortromaner)
* 2009: *A Dead Hand: A Crime in Calcutta*
* 2012: *The Lower River* (roman)
*2014: *Mr. Bones: Twenty Stories* (novellesamling)
* 2017: *Mother Land* (roman)
* 2021: *Under the Wave at Waimea* (roman)
* 2022: *The Bad Angel Brothers* (roman)
* 2024: *Burma Sahib* (roman)
* 2025: *Vanishing Point*

### Reiseskildringer og annen sakprosa
* 1972: *V.S. Naipaul, an Introduction to His Work*
* 1975: *The Great Railway Bazaar*
* 1979: *The Old Patagonian Express*
* 1983: *The Kingdom By The Sea*
* 1984: *Sailing Through China*
* 1985: *Sunrise With Seamonsters*
* 1985: *The Imperial Way*
* 1988: *Riding the Iron Rooster*
* 1990: *To The Ends Of The Earth*
* 1992: *The Happy Isles Of Oceania*
* 1995: *The Pillars Of Hercules*
* 1998: *Sir Vidia's Shadow* – om forfatterkollegaen og den tidligere vennen V.S. Naipaul
* 2000: *Fresh Air Fiend*
* 2001: *Nurse Wolf And Dr. Sacks*
* 2002: *[[Dark Star Safari]]*
* 2008: *Ghost Train To The Eastern Star*
* 2013: *The Last Train to Zona Verde*
*2015: *Deep South: Four Seasons on Back Roads*
*2019: *On the Plain of Snakes: A Mexican Journey*

## Referanser


## Eksterne lenker
* 
* 
*